recursal/SuperWikiNEXT-32B huggingface dataset:
**লন্ডন হেলিপোর্ট** (আইসিএও: ইজিএলডাব্লু), আগে এটি **ব্যাটারেস হেলিপোর্ট** নামে পরিচিত ছিল এবং বর্তমানে স্পনসরর কারণে **এডমিস্টন লন্ডন হেলিপোর্ট** হিসাবে সরকারিভাবে পরিচিত এবং লন্ডনের একমাত্র অনুমতিপ্রাপ্ত হেলিপোর্ট। এটি ডব্লিউ অ্যান্ড সি ফ্রেঞ্চ দ্বারা নির্মিত এবং ১৯৯৯ সালের ২৩ এপ্রিল খোলা হয়। হেলিপোর্টটি ওয়েস্টমিনস্টার সেতুর ৩ নটিক্যাল মাইল (৫.৬ কিমি; ৩.৫ মাইল) দক্ষিণ-পশ্চিমে টেমস নদীর দক্ষিণ তীরে ব্যাটারসিয়ায় এবং ওয়ান্ডসওয়ার্থ সেতু ও ব্যাটারসিয়া রেলওয়ে সেতুর মাঝে অবস্থিত।

একসময় ওয়েস্টল্যান্ড এবং তারপরে হ্যারোডসের মালিকানাধীন হেলিপোর্টটি একটি খুব ছোট স্থান, যার আকারের উপর নির্ভর করে উড্ডয়ন ও অবতরণের জন্য হেলিপ্যাড সরবরাহ করার জন্য জেটি ব্যবহার করা হয় এবং উপকূলে তিন থেকে চারটি বিমান দাঁড়াতে পারে তাদের আকারের উপর নির্ভর করে। হেলিপোর্টটি ০৮:০০ টা থেকে ২১:০০ টার মধ্যে অবতরণ, পার্কিং এবং রিফুয়েলিং পরিষেবা সরবরাহ করে (উড়ানগুলি ০৭:০০ টা থেকে ২৩:০০ টার মধ্যে অনুমোদিত), পার্কিং সাধারণত ছোট হেলিকপ্টারগুলির মধ্যেই সীমাবদ্ধ থাক।

দুর্ঘটনা ও ঘটনা
---------------

প্রতিকূল আবহাওয়ায় ২০১৩ সালের ১ জানুয়ারি লন্ডন হেলিপোর্টের দিকে যাত্রাকারী একটি হেলিকপ্টার একটি নির্মাণ ক্রেনের সাথে সংঘর্ষ ঘটায় ও রাস্তায় পরে বিধ্বস্ত হয় এবং এতে পাইলট এবং এক ব্যক্তি নিহত হন। দুর্ঘটনাটি ১৯৭৬ সালে লিপিবদ্ধকরণ শুরু হওয়ার পরে হেলিপোর্টের কাছে যে কোন সময়ের জন্য প্রথম মারাত্মক ভাবে হেলিকপ্টার বিধ্বস্ত হওয়ার ঘটনা।

তথ্যসূত্র
---------

1. 1 2  "London Heliport - EGLW"। NATS (Services) Limited। সংগ্রহের তারিখ ২০১১-০৫-১৩।
2. ↑  "Westland Heliport Opening" (পিডিএফ)। British Universities Film and Video Council। সংগ্রহের তারিখ ১৪ সেপ্টেম্বর ২০১৫।
3. ↑  "Fees and charges" (পিডিএফ)। London Heliport। ২৭ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ সেপ্টেম্বর ২০১৫।
4. ↑  "London helicopter crash: Two die in Vauxhall crane accident"। BBC। ১৬ জানুয়ারি ২০১৩। সংগ্রহের তারিখ ১৪ সেপ্টেম্বর ২০১৫।

বহিঃসংযোগ
---------
**ইব্রাহীম ইবনে আব্দুল আজিজ আল ইব্রাহীম মসজিদ** ভেনেজুয়েলার একটি  দৃষ্টিনন্দন মুসলিম স্থাপনা। মসজিদটি কারাকাসের এল রেক্রিও জেলায় অবস্থিত যা লাতিন আমেরিকার দ্বিতীয় বৃহত্তম মসজিদ। প্রথম স্থানে আছে ব্যুয়েন্স আয়ার্সে অবস্থিত বাদশাহ ফাহাদ ইসলামিক কালচারার সেন্টার।

বর্ণনা
------

শেখ ইব্রাহীম আল ইব্রাহীম মসজিদ
১৯৮৯ সালে শেখ ইব্রাহীম ইবনে আব্দুল আজিজ আল ইব্রাহীম এই মসজিদ নির্মাণের কাজ শুরু করেন। মসজিদের নকশা তৈরী করেন বিখ্যাত স্থপতী জুহাইর ফায়েজ। তার নকশা অনুযায়ী মসজিদের মিনার ১১৩ মিটার উঁচু এবং গম্বুজ ২৩ মিটার উঁচু। মোট এলাকার পরিমাণ ৫০০০ বর্গফুট। ১৯৯৩ সালে কর্তৃপক্ষ মসজিদ নির্মাণের কাজ সমাপ্ত ঘোষণা করে। এখানে এক সাথে ৩৫০০ জন মানুষ নামায আদায় করতে পারেন। মসজিদের মিনারটি লাতিন আমেরিকার অন্যতম উঁচু মিনার হিসেবে স্বীকৃত। 

৪ বছরের মসজিদ নির্মাণ প্রজেক্ট শেষে মার্চ ১৯৯৩ সালে কারাকাস ইসলামিক সেন্টারের উদ্ভোধনী ভাষণে ভেনেজুয়েলার ইসলামিক সেন্টারের প্রেসিডেন্ট হাসান মাজজুব, *"এটা একটা স্বপ্নের মত, যা সত্য হয়ে আমাদের কাছে এসেছে।"* 

হাসান মাজজুব, যিনি ১৯৬৮ সালে লেবানন থেকে ভেনেজুয়েলায় আসেন, পেশায় একজন দোকানদার। তিনি বিশ্বাস করতেন যে ভেনেজুয়েলার মুসলিমদের সংখ্যা খুব তাড়াতাড়ি আর্জেন্টিনা, ব্রাজিল এবং যুক্তরাষ্ট্রে মুসলিদের চেয়ে সংখ্যায় বেশি হয়ে যাবে।

তথ্যসূত্র
---------

1. ↑   CARACAS MUSLIMS INAUGURATE MOSQUE WITH HEMISPHERE'S HIGHEST MINARET

বহিঃসংযোগ
---------

* Caracas Getting Continent-এর বৃহৎ মসজিদ (ইংরেজি)
মায়ার খেলা - রবীন্দ্রনাথ ঠাকুর
**মায়ার খেলা** হল রবীন্দ্রনাথ ঠাকুর কর্তৃক বাংলা ভাষায় রচিত একটি গীতিনাট্য। এটি ১৮৮৮ সালে প্রকাশিত হয়। নারী উন্নয়নের কথা চিন্তা করে তিনি এই নাটকটি রচনা করেন। তৎকালীন সম্ভ্রান্ত পরিবারের নারীরা এ নাটকে প্রথম অভিনয় করেন। এ সম্পর্কে ইন্দিরা দেবী বলেন, "মায়ার খেলার অভিনয় তখনকার দিনে নিশ্চয় বেশ একটি স্মরণীয় ঘটনা, সম্ভ্রান্ত ঘরের মেয়েরা বোধ হয় এই প্রথম সংঘবদ্ধভাবে অভিনয়ে নামেন।"

চরিত্র
------

* অমর
* শান্তা
* অশোক
* প্রমদা
* কুমার
* মায়াকুমারীগণ ( ৩ জন)
* প্রমদার সখীগণ (৩ জন)
* পুরুষগণ
* স্ত্রীগণ

কাহিনী সারাংশ
-------------

একদিন নব বসন্তের রাত্রে মায়াকুমারীরা স্থির করল, প্রমোদপুরের যুবক-যুবতীদের হৃদয়ে প্রেম রচনা করে তারা মায়ার খেলা খেলবে।

শান্তা আপন প্রাণমন অমরকে সমর্পণ করেছে। কিন্তু চিরদিন নিতান্ত নিকটে থাকাতে শান্তার প্রতি অমরের প্রেম জন্মাতে অবকাশ পায়নি। অমর শান্তার মনের ভাব না বুঝে সে প্রেয়সীর খুুঁজে বের হয়েছে।

অন্য দিকে, প্রমদার কাছে অশোক ও কুুৃমার তাদের আপন প্রেম ব্যক্ত করে। কিন্তু সেদিকে তার কোন ভ্রূক্ষেপ নেই, কারণ – তার কোমল হৃদয়ে এখনো প্রেমের উন্মেষ হয়নি।

অমর পৃথিবী খুঁজে কারুর সন্ধান পেল না। অবশেষে প্রমদার ক্রীড়াকাননে এসে দেখল, প্রমদার প্রেমলাভে ব্যর্থ হয়ে অশোক আপন মর্মব্যথা পোষণ করছে। প্রমদাকে দেখে অমরের মনে এক নতুন আনন্দ জাগ্রত হল। প্রমদা দেখল, আর-সকলেই তৃষিত ভ্রমরের ন্যায় তার চারিদিকে ফিরতেছে, কেবল অমর দূরে দাঁড়িয়ে আছে। সে আকৃষ্টহৃদয়ে তার সখীদের বলল অমরের খবর নেবার জন্য। কিন্তু অমরের অনতিস্ফুট হৃদয়ের ভাব তারা বুঝল না। কেবল মায়াকুমারীগণ বুঝল এবং তারা গান গাইতে লাগল।

ক্রমে অমর ও প্রমদা উভয়ের মনেই ভাব জন্মাল। কিন্তু সখীগণ অমরের ভালোবাসা বিশ্বাস করেনি এবং তাকে ঘৃণা করতে লাগল। অমর যখন প্রমদাকে প্রেম নিবেদন করল তখন প্রমদার উত্তর দানের আগেই তার সখীগণ এসে অমরকে ভর্ৎসনা করল। অমর প্রকৃত অবস্থা না বুঝেই ব্যথিত হয়ে ফিরে গেল।

অমরের অসুখী অশান্ত আশ্রয়হীন হৃদয় সহজেই শান্তার প্রতি ফিরল। সে শান্তার নিকট আত্মসমর্পণ করল। এদিকে অপেক্ষারত ভগ্নহৃদয়া প্রমদা অমরের প্রেমের আশা একেবারেই পরিত্যাগ করল।

শান্তা ও অমরের মিলনোৎসবে পুরনরনারীগণ সমবেত হল। অমর যখন শান্তাকে পুষ্পমালা পরাতে যাচ্ছে তখন সেখানে প্রমদার উপস্থিতিতে তার হাত থেকে মালা খসে পড়ে যায়। সবাই একথা বিশ্বাস করতে লাগল যে, অমর ও প্রমদার হৃদয় গোপনে প্রেমের বন্ধনে বাঁধা আছে। তখন শান্তা ও সখীগণ তাদের মিলনসংঘটনে প্রবৃত্ত হল। অবশেষে, অমর ও শান্তার মিলন হল এবং প্রমদা শূন্য হৃদয় নিয়ে কেঁদে কেঁদে প্রস্থান করল।

তথ্যসূত্র
---------

1. ↑  বাংলা সাহিত্যের ইতিবৃত্ত, ড. দুলাল চক্রবর্তী, জুুলাই - ২০০৭, বাণী বিতান।
2. ↑  Foundation, Poetry (২০২০-০৯-১১)। "Rabindranath Tagore"। *Poetry Foundation* (ইংরেজি ভাষায়)। সংগ্রহের তারিখ ২০২০-০৯-১২।
3. ↑  newsupload (২০১৯-০৫-০৯)। "রবীন্দ্রনাথ: নাটক ও নাট্যাভিনয় প্রসঙ্গ"। *মত ও পথ*। সংগ্রহের তারিখ ২০২০-০৯-১২।
4. 1 2  রবীন্দ্র নাটক সমগ্র (অখণ্ড), সেপ্টেম্বর ২০১৫, ষষ্ঠ প্রকাশ, কামিনী প্রকাশালয়।

বহিঃসংযোগ
---------

* rabindra-rachanabali.nltr.org
**পল্লী শিক্ষা ও উন্নয়ন (রিড) ফাউন্ডেশন** উত্তর পাকিস্তানে অবস্থিত একটি অলাভজনক শিক্ষামূলক সংস্থা।

সমগ্র পাকিস্তানের ৩৯০ টি বিদ্যালয় নিয়ে গঠিত একটি শিক্ষামূলক সংগঠন। পাকিস্তানের শিয়ালকোট, ঝিলাম, গুজরাত, খড়িয়ান, আজাদ কাশ্মীর (সমস্ত জেলাগুলো), মরি, গিলগিত-বালতিস্তান, খাইবার পাখতুনখোয়া এবং ইসলামাবাদ / রাওয়ালপিন্ডির উপকণ্ঠে ফাউন্ডেশনের অধিভুক্ত শিক্ষাপ্রতিষ্ঠান রয়েছে। ফাউন্ডেশনে ৫৯৪৮ জন শিক্ষক রয়েছেন। ফাউন্ডেশনটি ১১৩৪১ জন এতিম সহ ১১২,০০৬ শিশুদের শিক্ষা প্রদান করছে।

ইতিহাস
------

১১৯৪ সালে পাকিস্তানে রিড ফাউন্ডেশনটি প্রতিষ্ঠিত হয়। শিক্ষার মাধ্যমে মানবিকতা জোরদার করতে ফাউন্ডেশনটি প্রতিষ্ঠিত হয়েছে। আজাদ জম্মু ও কাশ্মীরের বাঘ জেলায় রিয়ালা নামক একটি ছোট শহরে মাত্র একজন শিক্ষক ও ২৫ জন শিক্ষার্থীর একটি স্কুলের মাধ্যমে ফাউন্ডেশনটির যাত্রা শুরু হয়।

তথ্যসূত্র
---------

1. ↑  "Home -READ"।
2. ↑  *Rebuilding lives* by Hassan Choudary The *Express Tribune* with the *International Herald Tribune* July 18th, 2010 Accessed July 27, 2010
3. ↑  "» ABOUT US | Read Foundation" (ইংরেজি ভাষায়)। সংগ্রহের তারিখ ২০২১-০৫-০৫।

বহিঃসংযোগ
---------

* প্রাতিষ্ঠানিক ওয়েবসাইট
* ইউটিউবে রিড ফাউন্ডেশন
***শেখ জ্যাকসন*** আমর সালামা পরিচালিত মিশরীয় নাট্য চলচ্চিত্র । ২০১৭ সালে টরন্টো আন্তর্জাতিক চলচ্চিত্র উত্সবে 'বিশেষ উপস্থাপনা' বিভাগে প্রদর্শিত হয়েছিল। এটি ৯০তম একাডেমি পুরষ্কারে সেরা বিদেশী ভাষা চলচ্চিত্রের জন্য মিশরীয় চলচ্চিত্রের প্রতিনিধিত্ব করেছিল, তবে এটি মনোনীত হয়নি।

পটভূমি
------

একজন ইসলামিক আলেম যিনি মাইকেল জ্যাকসনের মত পোশাক পছন্দ করেন। প্রয় আয়কের মৃত্যুর পর তিনি শোকবহন করতে পারেননি, তার স্বাভাবক জীবন ক্রমেই বিশৃঙ্খল এবং নিয়ন্ত্রণের বাইরে যেতে থাকে।

শ্রেষ্ঠাংশে
-----------

* আহমেদ এল-ফিশাভি
* ম্যাজেড এল কেদওয়ানি
* আহমেদ মালেক
* সালমা আবুদিফ
* বাসমা
* দোররা মারা

বিতর্ক
------

২০১৭ সালের ডিসেম্বরে চলচ্চিত্রটি মিশরের সেন্সরশিপ কমিটি কর্তৃক প্রদর্শনের অনুমতি পাওয়া সত্ত্বেও ধর্ম বিরোধী উপাদান তদন্তের জন্য আল-আজহার বিশ্ববিদ্যালয়ে প্রেরণ করা হয়েছিল। চলচ্চিত্র সমালোচক তারেক এল-শেনাভী যখন চলচ্চিত্রটি সম্পর্কে ইতিবাচক সমালোচনা করেন, তখন সামাজিক যোগাযোগ মাধ্যমে অনেক পাঠক তাঁর এবং চলচ্চিত্রের বিরুদ্ধে ক্ষুব্ধ অবমাননাকর প্রতিক্রিয়া জানিয়েছিলেন।

তথ্যসূত্র
---------

1. ↑  "Toronto Film Festival 2017 Unveils Strong Slate"। *Deadline*। সংগ্রহের তারিখ ২৫ জুলাই ২০১৭।
2. ↑  Vlessing, Etan (১১ সেপ্টেম্বর ২০১৭)। "Oscars: Egypt Selects 'Sheikh Jackson' for Foreign-Language Category"। *The Hollywood Reporter*। সংগ্রহের তারিখ ১১ সেপ্টেম্বর ২০১৭।
3. ↑  "Social Islamism In Egypt"। ২৭ ডিসেম্বর ২০১৭। সংগ্রহের তারিখ ২৮ ডিসেম্বর ২০১৭।

বহিঃসংযোগ
---------

* ইন্টারনেট মুভি ডেটাবেজে *Sheikh Jackson*  (ইংরেজি)
**শেখ জায়েদ বিন সুলতান আল নাহিয়ান ট্রাস্ট বাংলাদেশ** একটি বাংলাদেশ সরকার পরিচালিত একটি কল্যাণমূলক ট্রাস্ট যা বাংলাদেশের বেশ কয়েকটি অনাথ আশ্রম পরিচালনার করে। এটি সমাজকল্যাণ মন্ত্রণালয়ের অধীনস্থ। ট্রাস্টের চেয়ারপার্সন হলেন সমাজ কল্যাণ মন্ত্রী নুরুজ্জামান আহমেদ।

ইতিহাস
------

১৯৮৪ সালের মে মাসে সংযুক্ত আরব আমিরাতের প্রেসিডেন্ট ও আবু ধাবির আমির জায়েদ বিন সুলতান আল নাহিয়ান বাংলাদেশ সফর করেন। সফরকালে তিনি এতিমখানা প্রতিষ্ঠার ইচ্ছা প্রকাশ করেন। তিনি ১৯৮৭ সালে বাংলাদেশে এতিমখানা পরিচালনার জন্য শেখ জায়েদ বিন সুলতান আল নাহিয়ান ট্রাস্ট বাংলাদেশ প্রতিষ্ঠা করেন। ট্রাস্টটি ১৯৯৩ সালে নির্মিত লালমনিরহাট জেলায় একটি এবং ১৯৮৭ সালে নির্মিত ঢাকার মিরপুরে নির্মিত আরেকটি অনাথ আশ্রম পরিচালনা করে। ট্রাস্টটি বাংলাদেশ সংযুক্ত আরব আমিরাত মৈত্রী কমপ্লেক্স থেকে প্রাপ্ত আয় দ্বারা অর্থায়ন করা হয়।

সংযুক্ত আরব আমিরাত থেকে ৫০ হাজার মার্কিন ডলার প্রাথমিক অর্থায়নের মাধ্যমে ট্রাস্টটি শুরু হয়েছিল। বনানীতে শৈল শপিং কমপ্লেক্সের পাশে ট্রাস্টটি এতিমখানার তহবিলের জন্য ভবন থেকে প্রাপ্ত ভাড়ার টাকা ব্যবহারের লক্ষ্যে প্রচুর আবাসিক ভবন নির্মাণ করেছে। ২০০৬ সালে ট্রাস্ট মিরপুর উচ্চ বিদ্যালয় প্রতিষ্ঠা করে। ট্রাস্ট টি ২০১৮ সালের মধ্যে উচ্চ বিদ্যালয়কে ২০ মিলিয়ন টাকা দিয়ে ভর্তুকি দিয়েছিলো। ২০২০ সালে সমাজ কল্যাণ বিষয়ক সংসদীয় স্থায়ী কমিটির তদন্তে ট্রাস্ট পরিচালনায় দুর্নীতি ও অব্যবস্থাপনা আবিষ্কার হয়। কমিটি ট্রাস্টে একজন বাহ্যিক নিরীক্ষক নিয়োগের সুপারিশ করেছিল।

২০১৯ সালের ৬ মার্চ শেখ জায়েদ বিন সুলতান আল নাহিয়ান ট্রাস্ট বাংলাদেশ পরিচালিত লালমনিরহাট জেলার এতিমখানায় তিন মেয়ে টয়লেট পরিষ্কারের পণ্য খেয়ে আত্মহত্যার চেষ্টা করেছিলো।

তথ্যসূত্র
---------

1. ↑  "SZBSANTB"। *alnahyantrust.com.bd*। ২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২০।
2. ↑  "SZBSANTB"। *alnahyantrust.com.bd*। ২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২০। "SZBSANTB"  ওয়েব্যাক মেশিনে আর্কাইভকৃত ২২ এপ্রিল ২০২১ তারিখে. *alnahyantrust.com.bd*. Retrieved 3 July 2020.
3. ↑  Haque, Sajidul। "Mismanagement, unchecked spending throw Al-Nahyan Trust into financial trouble"। *bdnews24.com*। সংগ্রহের তারিখ ৩ জুলাই ২০২০।
4. ↑  Haque, Sajidul। "Mismanagement, unchecked spending throw Al-Nahyan Trust into financial trouble"। *bdnews24.com*। সংগ্রহের তারিখ ৩ জুলাই ২০২০। Haque, Sajidul. "Mismanagement, unchecked spending throw Al-Nahyan Trust into financial trouble". *bdnews24.com*. Retrieved 3 July 2020.
5. ↑  "JS body meeting on social welfare ministry held"। *bangladeshpost.net* (ইংরেজি ভাষায়)। সংগ্রহের তারিখ ৩ জুলাই ২০২০।
6. ↑  "3 Sishu Paribar girls try to 'commit suicide'"। *m.thedailynewnation.com*। UNB। ৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২০।
**দ্য ইভাসিভ পেডোফিল** নামে পরিচিত **গ্যাব্রিয়েল টারজম্যান** (জন্ম ১৯৫৭) একজন ইসরাইলি সিরিয়াল ধর্ষক, যিনি ২০০২ সাল থেকে ২০০৪ সাল পর্যন্ত আশদোদে কমপক্ষে পাঁচটি তরুণীকে ধর্ষণ করেছিলেন। তার অপরাধের জন্য, তাকে ৪৫ বছরের কারাদণ্ড দেওয়া হয়েছিল, যা দেশের যৌন অপরাধীর জন্য সর্বোচ্চ শাস্তি।

জীবনী
-----

গ্যাব্রিয়েলের অতীতের জীবন সম্পর্কে খুব কমই জানা যায়। আশদোদে ১৯৫৭ সালে জন্মগ্রহণ করেন, তিনি মাদক ও সম্পত্তি সংক্রান্ত অপরাধের জন্য পূর্বে দোষী সাব্যস্ত হয়েছিলেন। তিনি বিবাহিত ছিলেন এবং গ্রেপ্তারের সময় তার চার সন্তান ছিল।

২০০২ সাল থেকে ২০০ সালের মধ্যে, আশদোদ ও আশক্লোনে ধারাবাহিক ধর্ষণের ঘটনা ঘটেছিল, যার প্রত্যেকটি একই *পদ্ধতি* অনুসরণ করেছিল: ভুক্তভোগী সবসময় ৬ বছর থেকে ১০ বছর বয়সী একটি যুবতী মেয়ে ছিল, যে একটি হারেদি ইহুদি পাড়ায় বাস করত এবং রেনল্ট এক্সপ্রেস চালানো একজন প্রাপ্তবয়স্ক পুরুষ তাকে অপহরণ করেছিলেন। প্রথম নথিভুক্ত ঘটনাটি ২০০২ সালের নভেম্বরে ঘটেছিল, যখন গ্যাব্রিয়েল আশদোদের একটি পাড়া থেকে ১০ বছরের এক কিশোরীকে জোরপূর্বক অপহরণ করে এবং শহরের বাইরে একটি বিচ্ছিন্ন এলাকায় নিয়ে যায়। সেখানে, তিনি তার ভ্যানের পিছনের আসনে মেয়েটিকে ধর্ষণ করার আগে কাপড় খুলে, শ্বাসরোধ করে এবং মারধর করেন। ভুক্তভোগীর মতে, তিনি অতীতে অন্যান্য বাচ্চাদের অপহরণ করার দাবি করেছিলেন এবং তিনি প্রতিবাদ করলে তিনি "ছুরিগুলি বের করে আনবেন এবং [তাকে] কেটে ফেলবেন" বলে হুমকি দিয়েছিলেন। তার সাথে পথ চলার পর, গ্যাব্রিয়েল মেয়েটিকে মেয়েটির বাড়িতে নিয়ে যায় এবং মেয়েটিকে কাউকে না বলার হুমকি দিয়ে ফেলে দেয়।

আরেকটি ঘটনায়, তিনি ২০০৩ সালের মার্চ মাসে বাড়িতে থেকে বিদ্যালয়ের দিকে হেঁটে চলা একটি ১০ বছর বয়সী মেয়ের নিকট আসেন এবং তাকে একটি প্রশ্ন করার পর জোর করে তার ভ্যানে তুলে নেন। এরপর তিনি একটি বিচ্ছিন্ন এলাকায় গাড়ি চালিয়ে নিয়ে যান, যেখানে তিনি তার কান্না করা ভুক্তভোগীকে মারধর ও হত্যার হুমকি দেন। এরপর তিনি মেয়েকে কাপড় খুলে ধর্ষণ করেন, আবার তাকে তার বাড়িতে ফেলে দিয়ে পালিয়ে যান।

তদন্ত ও গ্রেফতার
----------------

মামলার তদন্তের জন্য একটি টাস্কফোর্স গঠন করা হয়েছিল, যাতে কর্মকর্তারা তাদের সন্দেহভাজনকে আটকে রাখার জন্য অ্যাম্বুশের আয়োজন করে।

তথ্যসূত্র
---------

1. 1 2  "45 years in prison for Gabriel Turgemna, the 'evasive pedophile'"। *Haaretz* (হিব্রু ভাষায়)। এপ্রিল ৬, ২০০৯। জুলাই ১৫, ২০২১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৬, ২০২১।
2. ↑  Nir Hasson, Yuval Azulai (জুন ২১, ২০০৪)। "The suspected 'evasive pedophile' - Gabriel Turgeman from Ashdod"। *Haaretz* (হিব্রু ভাষায়)। জুলাই ১৫, ২০২১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৬, ২০২১।
3. 1 2  Shmulik Haddad (জুন ২০, ২০০৪)। "A picture of the 'evasive pedophile' from Ashdod was published"। *Ynet* (হিব্রু ভাষায়)। জুলাই ১৫, ২০২১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৬, ২০২১।
4. 1 2 3 4 5  Yossi Assulin (জুন ২৩, ২০০৪)। "The girl rapist: 'Go buy popsicles'"। *Makor Rishon* (হিব্রু ভাষায়)। জুলাই ১৫, ২০২১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৬, ২০২১।
রাশিয়ান সোপ্রানো এইদা গারিফুলিনা এবং পপ গায়ক রবি উইলিয়ামস উদ্বোধনী অনুষ্ঠানে "এঞ্জেলস" গাইছেন।
সাবেক বিশ্বকাপ বিজয়ী রোনালদো
**২০১৮ ফিফা বিশ্বকাপের** উদ্বোধনী অনুষ্ঠান ৩:৩০ (বিএসটি) বৃহস্পতিবার, ১৪ জুন ২০১৮ তারিখে রাশিয়ার রাজধানী মস্কোর লুঝনিকি স্টেডিয়াম-এ অনুষ্ঠিত হয়, স্বাগতিক রাশিয়া ও সৌদি আরবের মধ্যকার টুর্নামেন্টের উদ্বোধনী ম্যাচের প্রায় আধা ঘণ্টা আগে।

অনুষ্ঠান
--------

ব্রাজিলের সাবেক বিশ্বকাপ জয়ী স্ট্রাইকার রোনালদো রাশিয়া ২০১৮ শার্ট পরিহিত একটি শিশুর সঙ্গে হাটেন। শুরুতেই দর্শকদের মাতিয়ে তোলেন ইংল্যান্ডের বিখ্যাত পপ শিল্পী রবি উইলিয়ামস। ‘'লেট মি এন্টারটেন ইউ’' গান গাইতে গাইতে মাঠে প্রবেশ করেন তিনি। ববি উইলিয়ামসের সাথে তাল মেলাতে ড্রাগন পাখির সদৃশ একটি বাহনে করে ডানায় ভর করে মাঠে প্রবেশ করেন রাশিয়ান বিখ্যাত উচ্চাঙ্গ সঙ্গীত শিল্পী এইদা গারিফুলিনা। তারা উভয়ে যৌথভাবে "এঞ্জেলস" গানটি পরিবেশন করেন। রোনালদো আনুষ্ঠানিক বল আডিডাস টেলস্টার ১৮ সাথে নিয়ে ফিরে আসেন, যেটি মার্চ মাসে আন্তর্জাতিক মহাকাশ স্টেশনে ক্রুদের সাথে নিয়ে যাওয়া হয় এবং জুন মাসের প্রথম দিকে পৃথিবীতে ফিরে আসে।

তথ্যসূত্র
---------

1. ↑  Tirkey, Joy (১৩ জুন ২০১৮)। "FIFA World Cup, Opening Ceremony: When And Where To Watch, Live Coverage On TV, Live Streaming Online"। NDTV Sports। সংগ্রহের তারিখ ১৪ জুন ২০১৮।
2. ↑  "World Cup 2018 Opening Ceremony: What time will it start and when will Robbie Williams feature?"। *The Telegraph*। ১৩ জুন ২০১৮। সংগ্রহের তারিখ ১৪ জুন ২০১৮।
3. ↑  "Robbie Williams show at World Cup opening ceremony is too short to ever be dull"। *Guardian*। ১৪ জুন ২০১৮। সংগ্রহের তারিখ ১৪ জুন ২০১৮।
4. ↑  "World Cup 2018: Ronaldo and Robbie Williams star in opening ceremony"। BBC। ১৪ জুন ২০১৮।

| * দে
* স
২০১৮ ফিফা বিশ্বকাপ |
| --- |
| পর্ব | 
* গ্রুপ পর্ব
	+ গ্রুপ এ
	+ গ্রুপ বি
	+ গ্রুপ সি
	+ গ্রুপ ডি
	+ গ্রুপ ই
	+ গ্রুপ এফ
	+ গ্রুপ জি
	+ গ্রুপ এইচ
* নকআউট পর্ব
* ফাইনাল

 |
| সাধারণ তথ্যাবলী | 
* বাছাইপর্ব
* পুরস্কার
* নিলাম
* সম্প্রচার স্বত্ত্ব
* বিতর্ক
* শৃঙ্খলা
* খেলাসমূহ
* কর্মকর্তা
* উদ্বোধনী অনুষ্ঠান
* গ্রুপ নির্বাচন
* দলের সদস্য
* পরিসংখ্যান
* মাঠসমূহ

 |
| অন্যান্য | 
* আডিডাস টেলস্টার ১৮ (বল)
* *লিভ ইট আপ* (গান)
* *অফিসিয়াল অ্যালবাম* (অ্যালবাম)
* জাবিভাকা (মাসকট)

 |
**রিডার** (রুশ: Риддер, প্রতিবর্ণী. **Rıdder**), পূর্বে **লেনিননোগোরস্ক** নামেও পরিচিত (রুশ: Лениногорск) উত্তর-কাজাখস্তানের পূর্ব কাজাখস্তান অঞ্চলের একটি শহর। এর জনসংখ্যা প্রায় ৫০,৫০০ (২০০৯ সালের আদমশুমারির ফলাফল)। শহরটি দক্ষিণ-পশ্চিম আলতাই পর্বতমালায় এবং এই অঞ্চলের রাজধানী ওসকেমেনের উত্তর-পূর্বে উলবা নদীর তীরে, ৭০০ মিটারেরও বেশি উচ্চতায় অবস্থিত।

ইতিহাস
------

আলতাই ক্রাই যে প্রাকৃতিক বস্তুতে সমৃদ্ধ তা সম্রাজ্ঞী ক্যাথরিন দ্য গ্রেটের শাসনামলে আবিষ্কৃত হয়েছিল। রিডারের ইতিহাস ১৭৮৬ সালে শুরু হয়েছিল যখন প্রাকৃতিক সম্পদের বস্তু অনুসন্ধানের জন্য ৯ জন সৈন্যকে আলতাই অঞ্চলে পাঠানো হয়েছিল। এই সৈন্যদের নেতৃত্বে ছিলেন ফিলিপ রিডার নামে একজন অফিসার। তিনি ১৭৮৭ সালের ৩১ মে, সোনা, রৌপ্য এবং অন্যান্য ধাতু সমন্বিত একটি খুব সমৃদ্ধ বস্তু খুঁজে পান।

একই বছর, গ্রীষ্মে, সেখানে বসতি স্থাপন করা হয়েছিল এবং এর নামকরণ করা হয়েছিল রিডার্সকি পিট। এইভাবে শহরটি প্রতিষ্ঠিত হয়েছিল। রিডার্সকি বস্তুর অনন্য আকরিকগুলি বিভিন্ন স্তর এবং কমিশনের বিশেষজ্ঞরা উল্লেখ করেছিলেন। বস্তুটি রাশিয়ার বাইরেও পরিচিত হয়ে ওঠে। ১৮৫০ সালে, রিডার্সকি আকরিক লন্ডনের দ্য গ্রেট এক্সিবিশনে সর্বোচ্চ প্রশংসা পেয়েছিল। ১৮৭৯ সালে নমুনাগুলি স্টকহোম রয়্যাল টেকনিক্যাল ইনস্টিটিউটের জাদুঘরে অন্তর্ভুক্ত করা হয়েছিল।

২০ শতকের প্রারম্ভে রিডার বেশ কিছু সংখ্যক বিদেশী ত্যাগ, বিপ্লব এবং গৃহযুদ্ধের অভিজ্ঞতা লাভ করেছিল। ফেব্রুয়ারি ১০, ১৯৩৪-এ, রিডারের বসতিকে একটি শহর মনোনীত করা হয়েছিল। ১৯৪১ সালে, হিটলার সোভিয়েত ইউনিয়ন আক্রমণ করার ঠিক আগে, রিডার শহরের নাম পরিবর্তন করে লেনিনোগর্স্ক (লেনিনের সম্মানে) রাখা হয়েছিল।

সোভিয়েত আমলে, লেনিনোগর্স্ক উল্লেখযোগ্য শিল্প বৃদ্ধি দেখেছিল। বেশ কয়েকটি প্ল্যান্ট তৈরি করা হয়েছিল – সীসা প্ল্যান্টটি কাজাখস্তানের অ-লৌহঘটিত শিল্পের প্রথম প্ল্যান্টগুলির মধ্যে একটি, যখন লেনিনোগোর্স্কি ক্যাসকেড জলবিদ্যুৎ কেন্দ্রটি কাজাখস্তানে একমাত্র এবং সোভিয়েত ইউনিয়নের দ্বিতীয় ছিল। এই সময়ে জিঙ্ক প্ল্যান্ট সহ আরও বেশ কিছু খনি ও কারখানা তৈরি করা হয়েছিল এবং খনি ও ধাতুবিদ্যা কলেজ খোলা হয়েছিল।

দ্বিতীয় বিশ্বযুদ্ধের সময় লেনিনোগর্স্ক পুরো সোভিয়েত ইউনিয়নে উচ্চ-মানের সীসার প্রায় ৫০% উৎপাদন করেছিল। ২০০২ সালে শহরটি তার আসল নাম - রিডার ফিরে পেয়েছিল।

অর্থনীতি
--------

রিডার হল খনির কার্যক্রম এবং অ-লৌহঘটিত ধাতু প্রক্রিয়াকরণের একটি কেন্দ্র। শিল্পের অন্যান্য শাখার মধ্যে রয়েছে কাঠ ও বস্ত্র শিল্প, খাদ্য উৎপাদন এবং যান্ত্রিক প্রকৌশল।

### পরিবহন

ইউরোপীয় রুট ই৪০, ফ্রান্সের কালেইস থেকে উদ্ভুত, এর পূর্ব টার্মিনাস রিডারে রয়েছে। ৮,০০০ কিলোমিটার (৫,০০০ মা) দীর্ঘ, এটি দীর্ঘতম ইউরোপীয় পথ।

জাতিগত গঠন
----------

* রাশিয়ান - ৪৯,৬৩০ (৮৫.২৯%)
* কাজাখ - ৫,৭৩১ (৯.৮৫%)
* জার্মান - ৬২৪ (১.০৭%)
* তাতার - ৫৮৮ (১.০১%)
* ইউক্রেনীয় - ৫৬৭ (০.৯৭%)

আগ্রহের বিষয়
-------------

আগ্রহের বিষয়গুলির মধ্যে রয়েছে একটি স্থানীয় জাদুঘর এবং একটি বোটানিক্যাল গার্ডেন।

খেলাধুলা
--------

২০১৩ সালের মার্চে, রিডার ওয়ার্ল্ড স্কি ওরিয়েন্টিয়ারিং চ্যাম্পিয়নশিপের আয়োজন করেছিল।

তথ্যসূত্র
---------

1. ↑  "Ridder City, Kazakhstan"। Britannica.com। সংগ্রহের তারিখ ফেব্রুয়ারি ১৩, ২০১৪।
2. ↑  "Ridder City, Kazakhstan"। AboutKazakhstan.com। সংগ্রহের তারিখ ফেব্রুয়ারি ১৩, ২০১৪।
3. ↑
4. ↑  "Town of Leninogorsk, Kazakhstan to regain historic name - Ridder"। Pravda। জুন ১১, ২০০২। সংগ্রহের তারিখ ফেব্রুয়ারি ১৩, ২০১৪।

বহিঃসংযোগ
---------

* পরিসংখ্যানগত তথ্য[*স্থায়ীভাবে অকার্যকর সংযোগ*] (রুশ ভাষায়)
**ওম পরিবার** একটি বাঙ্গালী জমিদার বংশ যারা বাংলাদেশের সিলেট অঞ্চলের ইতিহাস জুড়ে কিছু উল্লেখযোগ্য ভূমিকা পালন করেছে।

ইতিহাস
------

১৭ শতকে বাংলার বারো-ভুঁইয়া আমলে ময়মনসিংহের খালিয়াজুড়িতে (বর্তমানে নেত্রকোনা জেলায় ) বসবাসকারী বাঙালি হিন্দু সীতানাথ ওম থেকে ওমদের বংশোদ্ভূত। সীতানাথের তিন পুত্র ছিল; রঘুনাথ ওম, কামাখ্যা ওম এবং মহেশনাথ ওম, যাদের সকলেই বোকাইনগরের খাজা উসমানের অধীনে চাকরী পেয়েছিলেন। উসমান ছিলেন একজন পাঠান সর্দার যিনি বৃহত্তর ময়মনসিংহের বিশাল অংশের নিয়ন্ত্রণ করেছিলেন। 

এই তিন ভাই উসমানের সাথে যোগ দেন যখন তিনি মোগলদের সাথে যুদ্ধ এড়াতে ময়মনসিংহ থেকে পালিয়ে যান। অবশেষে তারা দক্ষিণ শ্রীহট্টের ইটা রাজ্যে পৌঁছে, যা রাজা সুবিদ নারায়ণ দ্বারা শাসিত ছিল। ওম ভাইরা সুবিদ নারায়ণকে পরাজিত করতে উসমানকে সাহায্য করেছিল।  যুদ্ধে নিহত হন রঘুনাথ ওম। উসমান উহার নামক স্থানে তার নতুন রাজধানী স্থাপন করার পর, তিনি দুই ওম ভাইকে পরগণা সাতগাঁওয়ে অবস্থিত উপত্যকা-এলাকায় জায়গীর প্রদান করে পুরস্কৃত করেন। ময়মনসিংহে (যা তখন মোগল শাসনের অধীনে এসেছিল) তাদের ধন-সম্পত্তি ছেড়ে ওম পরিবার পরগনা সাতগাঁও উপত্যকায় বসতি স্থাপন করে যেখানে তারা একটি বাড়ি তৈরি করে। তারা পরে ত্রিপুরার মহারাজার কাছ থেকে জমি অধিগ্রহণ করে *এবং মিরাশদার* উপাধি গ্রহণ করে, একটি ভূমিকা যা পরিবারের উত্তরাধিকারসূত্রে পাওয়া যায়। *মিরাশদার* ছিল যে জমিদার সরকারকে সরাসরি কর প্রদান করে, এই ক্ষেত্রে ত্রিপুরা সরকার এবং পরে মোগল সরকার। 

বেশ কয়েক বছর পর, ওম ভাইদের তাদের সেবার জন্য উপাধি দেওয়া হয়। এই উপাধিগুলো ছিল চৌধুরী, রায় ও লালা। কামাখ্যা ওম এবং মহেশনাথ ওম উভয় সাতগাঁও উপত্যকায় দিঘি খনন করে, যা আজও বিদ্যমান, এবং যথাক্রমে কামুর দিঘি এবং মহেশনাথের দিঘি নামে পরিচিত। এই এলাকায় জনৈক দত্ত খাঁর খনন করা একটি বড় দিঘিও রয়েছে। 

এই পরিবার থেকে নন্দকিশোর রায় নামে একজন শৈববাদী সাধক ছিল। সে বাস করত ভাড়াউড়া গ্রামে। সে কামাখ্যা মন্দিরের সিদ্ধ মহাত্মা পূর্ণানন্দ স্বামীর কাছে শিক্ষিত হয়েছিলেন। ১৯ শতকের শেষের দিকে সিলেটের ডি.সি জেমস সাদারল্যান্ড ড্রামন্ড তাকে অত্যন্ত সম্মান করতেন। তার মৃত্যুর আট দিন আগে, সে ড্রামন্ডকে জানিয়েছিলেন যে তিনি তার পৈতৃক ভাগ্নের পক্ষে তার সেবা ছেড়ে দেবেন। নন্দকিশোর নির্মাই শিব বাড়ীর সিদ্ধ কাশীনাথের ঘনিষ্ঠ সহযোগীও ছিলেন। কালী কিশোর ওম এই ওম পরিবারের ইতিহাস নিয়ে একটি বই লিখেছিলেন, যা পরে চন্দ্র কুমার ওমের অধিকৃত বস্ত হয়ে আসে।

এমনকি ১৯৫০ দশকের আগেও, ভাড়াউড়ার নবীন চন্দ্র ওম চৌধুরীর অটুট সম্পর্ক ছিল জোড়াসাঁকো ঠাকুরবাড়ির ঠাকুর পরিবারের সাথে। চৌধুরী বালিশিরা পরগণার একজন উল্লেখযোগ্য জমিদার ছিলেন। তিনি সুখময়ী ওম চৌধুরীকে বিয়ে করেছিলেন এবং তার চার পুত্র ছিল, নরেন্দ্র ওম চৌধুরী, নর্মদা ওম চৌধুরী, নলিনী কান্ত ওম চৌধুরী এবং নিশি কান্ত ওম চৌধুরী।

তথ্যসূত্র
---------

1. ↑  (Choudhury 1917)
2. ↑  M. I. Borah (১৯৩৬)। *Baharistan-I-Ghaybi – Volume 1*।
3. ↑  *Sylhet: History and Heritage*। Bangladesh Itihas Samiti। ১৯৯৯।
4. ↑  Laskar, Nitish Ranjan (১৯৮৫)। *Mahishya Das of Cachar and their Social Background*। Proceedings of North East India History Association। North East India History Association। পৃষ্ঠা 456।
5. ↑  সজল, নিহার (in Bengali)

গ্রন্থপঞ্জি
-----------

* *Srihattar Itibritta: Uttarrangsho*। পৃষ্ঠা 252–53 – উইকিসংকলন-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

টেমপ্লেট:Nobility of the Raj
**গ্যাঞ্জেস ভয়েজার ২** হল হেরিটেজ রিভার জার্নিস প্রাইভেট লিমিটেড -এর মালিকানাধীন একটি বিলাসবহুল প্রমোদতরী বা জাহাজ। প্রমোদতরীটি হুগলি ভাগীরথী নদী পথে কলকাতা থেকে মুর্শিদাবাদের মধ্যে চলাচল করে।এই প্রমোদতরীটি ২০১৬ সালে চালু হয়। জাহাজটি পথচলার শুরুতেই চার বছরের জন্য সমস্ত টিকিট বিক্রি হয়ে যায়।

শালবনিতে জিন্দল গোষ্ঠীর সিমেন্ট কারখানা উদ্বোধনের মাঝে রিমোটের দ্বারাএই ২০১৬ সালের ৭ জানুয়ারী *গ্যাঞ্জেস ভয়েজার -২* উদ্বোধন করেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। উপযুক্ত জেটির সমস্যার সত্ত্বেও নদী-পর্যটনকে উৎসাহ দিতে ১৪ জানুয়ারি মুর্শিদাবাদের উদ্দেশে এই প্রমোদতরীর প্রথম যাত্রা শুরু হয়।

নির্মান
-------

ঘুষুড়ির জেটিতেই ২০১৬ সালের ১২ জানুয়ারি শুরু হয়েছিল 'গ্যাঞ্জেস ভয়েজার -২' নির্মাণ৷ নির্মানে সময় লাগে ১ বছর। এই জাহাজটি নির্মানে খরচ হয়ে ₹২০ কোটি টাকা।

বৈশিষ্ট
-------

* ২৮টি কেবিন , স্পা -জিম থেকে শুরু করে ডাইনিং স্পেস , সালোঁ লাউঞ্জ—সবই স্পেশ্যাল৷ এশিয়ার সব থেকে বড় ক্রুজ -ঘর (সাত মিটার /সাড়ে চার মিটার ) রয়েছে এই প্রমোদতরীতে৷ মাথাপিছু ভারা কমপক্ষে ১ লক্ষ টাকা।
* বিলাসবহুল প্রমোদতরী গ্যাঞ্জেস ভয়েজার-২ এর দৈর্ঘ্য ৬৫.৫ মিটার।
* ভয়েজারে-২ জাহাজে রয়েছে সুসজ্জিত পাঁচটি সুইট । একটির নাম 'মহারাজা , দু'টির নাম 'হেরিটেজ ' ও অন্য দু'টির নাম 'ভাইসরয় '।জাজটি জুড়ে নিপুণ শৌখিনতার ছাপ স্পষ্ট ভাবে দেখা যায়।রয়েছে খাট , আরামকেদারা , ড্রেসিং টেবিল , কাচের বাথরুম , সেলার (অভিজাত হার্ড ড্রিঙ্কস -এর বোতল )--সবের গায়েই যেন খুঁতখুঁতে শিল্পীর যত্নের স্পর্শ৷

যাত্রাপথ
--------

সম্প্রীতি সেতু ও জুব্রলী সেতুর কাছে গ্যাঞ্জেস ভয়েজার ২
মাসে চারবার হুগলি নদী পথে কলকাতা-মুর্শিদাবাদ-কলকাতা যাবে -আসবে এই জাহাজ। যাত্রাপথটি হল-

* কলকাতা (মিলিনিয়ার পার্ক জেটি)
* কালনা
* মাটিয়া
* মুর্শিদাবাদ
* মায়াপুর
* চন্দননগর
* কলকাতা

তথ্যসূত্র
---------

1. ↑  "বঙ্গে ক্রুজ বিলাসের নয়া দিগন্ত খুলছে গ্যাঞ্জেস ভয়েজার"। এই সময়। ৭ জানুয়ারী ২০১৬। সংগ্রহের তারিখ ৩ অক্টোবর ২০১৭।
2. ↑  "Ganges -voyager-ii-conde-nast-traveller-lists-ganga-cruise-one-six-river-cruises-take 2017"।
কিছু বিষধর সাপ (যেমন কেউটে) মাথা উচু করে তুলে ও গলার কাছের পাঁজর চওড়া করে ভয়াবহ চেহারা বানিয়ে ফোঁস ফোঁস শব্দে নিশ্বাস ছাড়ে ও ছোবল মারার ভান করে অন্য প্রাণীদের ভয় দেখায় (বিষ অপচয় করতে চায় না)।
এই মাথা উঁচু ভঙ্গীর সঙ্গে সাপের স্ফীতগ্রীবা যা প্রথম ছবিটিতে দেখা যাচ্ছে একে ফণা বলে। 

*কেউটে সাপ* ফণা উঁচিয়েছে
সাপুড়ের ঝাঁপি থেকে ফণা তুলে কেউটে
আসল কেউটে ছাড়াও আরো কিছু সাপ যেমন নকল কেউটে (Malpolon moilensis) ফণা তুলে ফোঁস ফোঁস শব্দ করে কেউটেকে নকল করতে সক্ষম। শঙ্খচূড়ের ইংরাজী নামের মধ্যে (King Cobra) কোবরা থাকলেও শঙ্খচূড় এক গণের নয়। কিন্তু শঙ্খচূড়েরো বুক চিতিয়ে ফণার মত তবে একটু বেশি লম্বা আকার ধারণ করার সামর্থ্য আছে।

গঠন
---

ফণা হল সাপের চওড়া করা বুক । এদের পাঁজড়ের খাঁচার সামনের দিক খোলা (স্টার্নাম নেই), সেই পাঁজড় ছড়িয়ে ধরলে ফণা তৈরি হয়। আর তখন এরা মাথা জমি থেকে অনেকটা তুলে ধরে নিজের থেকে বড় ও ভয়াবহ দৃশ্য তৈরী করতে সক্ষম হয়।

তথ্যসূত্র

1. ↑  BBC News: Cobra hood mechanism revealed by electrode study
2. ↑  Research Article:Bruce A. Young and
 Kenneth V. Kardong
The functional morphology of hooding in cobrasJ Exp Biol 2010 213:1521-1528. ; doi:10.1242/jeb.034447
খান বাহাদুর **আবদুল মোমেন** (২৪ জুন ১৮৭৬- ১৮ জুন ১৯৪৬) ছিলেন বেঙ্গল সিভিল সার্ভিসের সদস্য, বিশ শতকের সার্ভে এন্ড সেটেলমেন্ট অপারেশনের অন্যতম প্রধান সেটেলমেন্ট অফিসার এবং রাজনীতিবিদ।

প্রারম্ভিক জীবন
---------------

আবদুল মোমেন ১৮৭৬ সালের ২৪ জুন বেঙ্গল প্রেসিডেন্সির বর্ধমান জেলার কাশীয়ারা গ্রামে (বর্তমান কাসেমনগর) জন্মগ্রহণ করেন। তিনি ছিলেন নওয়াব আবদুল জব্বারের দ্বিতীয় পুত্র এবং ইস্ট ইন্ডিয়া কোম্পানির বিচারবিভাগের প্রধান সদর আমিন আলি আসগরের নাতি। ১৮৯৬ সালে তিনি প্রেসিডেন্সি কলেজ থেকে বি.এ. পাস করেন।

কর্মজীবন
--------

আবদুল মোমেন ১৮৯৭ সালে বেঙ্গল সিভিল সার্ভিসে সাব ডেপটি কালেক্টর হিসেবে যোগ দেন। ১৯০৬ সালে তিনি ডেপুটি কালেক্টর হিসেবে পদোন্নতি পান। চট্টগ্রাম অস্ত্রাগার লুন্ঠনের সময় তিনি চট্টগ্রামের বিভাগীয় কমিশনার ছিলেন।

সমসাময়িক মুসলিমদের শিক্ষাব্যবস্থা সংস্কারে তিনি গুরুত্বপূর্ণ ভূমিকা রেখেছেন। অবসর গ্রহণের পর তিনি কলকাতা ইম্প্রুভমেন্ট ট্রাস্টের চেয়ারম্যান নিযুক্ত হন। ১৯৩১ সালে তিনি মুসলিম শিক্ষা কমিশন কমিটির চেয়ারম্যান নিযুক্ত হন এবং এই কমিশন পরবর্তীতে মোমেন কমিশন নামে পরিচিতি পায়। কমিশনের অন্যান্য সদস্যরা ছিলেন আজিজুল হক, তমিজউদ্দিন খান, খান বাহাদুর আফাজউদ্দিন আহমেদ এবং আবুল কাসেম।

আবদুল মোমেন ওয়াকফ ব্যবস্থা সংস্কার ও বিধিবদ্ধকরণের সমর্থক ছিলেন। তার প্রচেষ্টায় ১৯৩৪ সালে ওয়াকফ আইন বিধিবদ্ধ হয় এবং ১৯৩৬ সালে বেঙ্গল ওয়াকাফ বোর্ড প্রতিষ্ঠিত হয়। মুসলিম বীমা উদ্যোক্তাদের মধ্যে তিনি প্রথমদিককার অন্যতম উদ্যোক্তা। তিনি আর্যস্থান বীমা কোম্পানির তহবিল গঠনে সক্রিয় ভূমিকা রেখেচনে।

তিনি বাংলার ভূমি ব্যবস্থা নিয়ে আগ্রহী ছিলেন এবং এই বিষয়ে একজন বিশেষজ্ঞ ছিলেন। তার জ্ঞানের কারণে তিনি যশোর জেলার সার্ভে এন্ড সেটেলমেন্টের প্রধান অফিসার নিয়োগ পেয়েছিলেন। ১৯৪৭ সাল পর্যন্ত সেটেলমেন্ট অফিসারের পদটি ব্রিটিশদের জন্য সংরক্ষিত হলেও তার ক্ষেত্রে ব্যতিক্রম দেখা দেয়। তার প্রণীত *ফাইনাল রিপোর্ট অন সার্ভে এন্ড সেটেলমেন্ট অপারেশন্স ইন দ্য যশোর ডিস্ট্রিক্ট ১৯২০-১৯২৪*-এ ইনি জেলার ভূমির প্রজাস্বত্ত্ব এবং আর্থিক বিষয়াদির ক্ষেত্রে উল্লেখযোগ্য অবদান রেখেছেন। তার জরিপে ভূমির স্বত্ব আরোপ, মধ্যস্বত্বভোগী, রায়তদের অধিকার এবং অবস্থা, হাট-বাজার, জনসংখ্যা, সকল শ্রেণীর অর্থব্যবস্থা অন্তর্ভুক্ত ছিল।

রাজনীতি
-------

১৯২৯ সালে নিখিল বঙ্গ প্রজা সমিতি গঠিত হওয়ার পর তিনি দলের পাঁচজন সহসভাপতির অন্যতম হন। ১৯৩৪ সালে সভাপতি স্যার আবদুর রহিম ভারতীয় আইন সভার স্পিকার নির্বাচিত হওয়ার কারণে সভাপতির পদ থেকে ইস্তফা দেন। এসময় সভাপতির পদ নিয়ে সৃষ্ট জটিলতা নিরসনের উদ্দেশ্যে সিদ্ধান্ত হয় যে সাবেক সভাপতিই নতুন সভাপতিকে নির্বাচন করবেন। স্যার আবদুর রহিম এসময় আবদুল মোমেনকে মনোনয়ন দিলেও পরের বছর ১৯৩৫ সালে ময়মনসিংহে অনুষ্ঠিত দলের বার্ষিক সম্মেলনে এ. কে. ফজলুল হক নিজেকে সভাপতি ঘোষণা করেন।

সম্মাননা
--------

ব্রিটিশ সরকার তাকে *খান বাহাদুর* এবং *সিআইই* খেতাব প্রদান করে।

মৃত্যু
------

আবদুল মোমেন ১৯৪৬ সালের ১৮ জুন মৃত্যুবরণ করেন।

তথ্যসূত্র
---------

1. 1 2 3 4 5 6 7 8 9  খান বাহাদুর আবদুল মোমেন, বাংলাপিডিয়া
**চন্দনা ইলিশ** (বৈজ্ঞানিক নাম: ***Tenualosa toli***) (ইংরেজি: **Toli shad**) হচ্ছে **Clupeidae** পরিবারের *Tenualosa* গণের একটি স্বাদুপানির মাছ।

বর্ণনা
------

দেহ দৃঢ়ভাবে চাপা। পৃষ্ঠদেশ অপেক্ষা অঙ্কীয় দেশ অধিক উত্তল। উর্ধ্বচোয়াল মাঝখানে নির্দিষ্ট খাঁজযুক্ত। পুচ্ছপাখনা মাথা অপেক্ষা লম্বা; নিচের লোব উপরের লোব অপেক্ষা অধিক লম্বা। এদের দেহ মূলত রূপালী বর্ণের এবং দেহ হতে হলুদ বা রক্ত বর্ণের প্রতিফলন দেয়। পৃষ্ঠীয় আঁইশগুলি স্পষ্টভাবেই কালচে বর্ণের

বিস্তৃতি
--------

ইন্দো-পশ্চিম প্রশান্ত মহাসাগর, জাভা সাগর, থাইল্যান্ড উপসাগর, দক্ষিণ চীন, বাংলাদেশের পদ্মা, মেঘনা নদীতে পাওয়া যায়।

স্বভাব ও আবাসস্থল
-----------------

এই মাছ অধিক লবণাক্ততা সহ্য করতে পারে, নদীগামী, জলের উপরিভাগে চলাচল করে এবং উপকূলীয় জলাভূমিতে ঝাকে ঝাকে এদের দেখা যায়।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

অর্থনৈতিক গুরুত্ব:
------------------

এটি খুব উন্নত খাদ্যমান সমৃদ্ধ মাছ। বাজারে টাটকা মাছ বিক্রি হয় বা এই মাছ রৌদ্রে শুকানো হয়।

আরও দেখুন
---------

* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

তথ্যসূত্র
---------

1. 1 2 3  এ কে আতাউর রহমান, গাউছিয়া ওয়াহিদুন্নেছা চৌধুরী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৫–২৬। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।
**লালচাঁদ সীতারাম রাজপুত** (এই শব্দ সম্পর্কেউচ্চারণ (সাহায্য·তথ্য); জন্ম: ১৮ ডিসেম্বর, ১৯৬১) মহারাষ্ট্রের বোম্বে এলাকায় জন্মগ্রহণকারী ভারতের বিশিষ্ট আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। মূলতঃ ডানহাতি ব্যাটসম্যান হিসেবে দলে ভূমিকা রেখেছেন **লালচাঁদ রাজপুত**। মাঝে-মধ্যে অফ স্পিন বোলিং করতেন। বর্তমানে তিনি আফগান ক্রিকেট দলে কোচের দায়িত্ব পালন করছেন।

খেলোয়াড়ী জীবন
---------------

বোম্বে দলের পক্ষে উদ্বোধনী ব্যাটসম্যানরূপে খেলোয়াড়ী জীবনের সূত্রপাত ঘটে তার। একসময় সুনীল গাভাস্কারের পর ভারতের সেরা উদ্বোধনী ব্যাটসম্যানরূপে তাকে গণ্য করা হতো। কিন্তু ঘরোয়া ক্রিকেটে সফলতা পেলেও সীমিত সুযোগপ্রাপ্তির ফলে আন্তর্জাতিক ক্রিকেটে তার প্রতিভার বিচ্ছুরণ ঘটাতে ব্যর্থ হয়েছেন। ১৯৮৫ থেকে ১৯৮৭ সময়কালে ভারতের পক্ষে দুই টেস্ট ও চারটি ওডিআইয়ে প্রতিনিধিত্ব করেন।

কোচিং
-----

খেলোয়াড়ী জীবন থেকে অবসর নেয়ার পর সংক্ষিপ্তকালের জন্য ভারত দলের ম্যানেজারের দায়িত্বে ছিলেন তিনি। বেশ কয়েকবছর যাবৎ ক্রিকেট প্রশাসনের সাথে জড়িয়ে রেখেছেন নিজেকে। তন্মধ্যে মুম্বই ক্রিকেট সংস্থা অন্যতম।

এপ্রিল, ২০০৭ সালে বেঙ্গালুরুর একটি কোচিং ক্লিনিক পরিচালনা করেন। ইংল্যান্ড সফরের পূর্বে অনূর্ধ্ব-১৯ ক্রিকেট দলের কোচ মনোনীত হন। ২০০৭ সালে দক্ষিণ আফ্রিকায় অনুষ্ঠিত টুয়েন্টি২০ চ্যাম্পিয়নশীপের শিরোপা বিজয়ী ভারত দলের ম্যানেজার ছিলেন তিনি।

জুন, ২০১৬ সালে আফগানিস্তান ক্রিকেট বোর্ড রাজপুতকে আফগানিস্তান ক্রিকেট দলের কোচ হিসেবে নিযুক্তি প্রদান করে। তিনি পাকিস্তানি ইনজামাম-উল-হকের স্থলাভিষিক্ত হন। কোচ হিসেবে তার প্রতিপক্ষ ছিলেন - মোহাম্মদ ইউসুফ, হার্শেল গিবস ও কোরে কলিমোর। তিনি দুই বছর মেয়াদে চুক্তিবদ্ধ হন যা ইউরোপ সফর শেষে চূড়ান্ত হয়।

বিতর্ক
------

২০০৮ সালে ইন্ডিয়ান প্রিমিয়ার লীগে মুম্বই ইন্ডিয়ান্সের কোচের দায়িত্বে ছিলেন। মুম্বই ইন্ডিয়ান্স বনাম কিংস ইলাভেন পাঞ্জাবের খেলা শেষে হরভজন সিং শ্রীসান্তকে থাপ্পড় মারার পর তিনি হাসছিলেন যা ক্যামেরায় ধরা পড়ে। এ ঘটনায় বিসিসিআই রাজপুতের ভূমিকায় নিন্দাজ্ঞাপন করে। ধারণা করা হয়েছিল যে, বিসিসিআই রাজপুতের বিরুদ্ধে শাস্তিমূলক ব্যবস্থা গ্রহণ করবে।

তথ্যসূত্র
---------

1. ↑  "Lalchand Rajput tops in coaches clinic"। [*স্থায়ীভাবে অকার্যকর সংযোগ*]
2. ↑  "Lalchand Rajput pleased with Under-19 tour"।
3. ↑  Former India batsman Lalchand Rajput named Afghanistan coach
4. ↑  Rajput faces BCCI's ire over Bhajji-Sree slapgate

আরও দেখুন
---------

* কোচ
* মনোজ প্রভাকর
* ভারত জাতীয় ক্রিকেট দল

বহিঃসংযোগ
---------

* Profile at cricinfo.com

|
|  |
| পূর্বসূরীইনজামাম-উল-হক | **আফগানিস্তান জাতীয় ক্রিকেট দলের কোচ**২০১৬- | উত্তরসূরীনির্ধারিত হয়নি |
|

| * দে
* স
ভারত দল – ২০০৭ আইসিসি বিশ্ব টুয়েন্টি (১ম শিরোপা) |
| --- |
| 
* ১ হরভজন
* ২ ধোনি (অঃ)
* ৩ রোহিত
* ৪ যুবরাজ
* ৫ যোগিন্দর
* ৬ পাঠান
* ৭ গম্ভীর
* ৮ উথাপ্পা
* ৯ আরপি সিং
* ১০ শ্রীশান্ত
* ১১ চাওলা
* ৪৪ শেওয়াগ
* ১২ ইরফান
* ১৩ আগরকর
* ১৪ কার্তিক
* কোচ: লালচাঁদ রাজপুত

 | ভারত |

| * দে
* স
আফগানিস্তান জাতীয় ক্রিকেট দলের কোচ |
| --- |
| 
* তাজ মালিক (২০০১-২০০৮)
* কবির খান (২০০৮-২০১০)
* রশীদ লতিফ (২০১০-২০১১)
* কবির খান (২০১১-২০১৪)
* অ্যান্ডি মোলস (২০১৪-২০১৫)
* ইনজামাম-উল-হক (২০১৫-২০১৬)
* লালচাঁদ রাজপুত (২০১৭)
* ফিল সিমন্স (২০১৭-)

 |
লাল সমুদ্র সৈকত
**লাল সমুদ্র সৈকত** (সরলীকৃত চীনা: 红海滩; প্রথাগত চীনা: 紅海灘; ফিনিন: *Hóng hǎitān*) হচ্ছে চীনের দাওয়া এলাকার (大洼县) পাঞ্জিনের (盘锦市), লিয়াওনিং-এ অবস্থিত Chenopodiaceae পরিবারের *Suaeda salsa* (碱蓬草) নামের একটি লাল উদ্ভিদের জন্য বিখ্যাত সমুদ্রসৈকত। চীনের উত্তর অঞ্চলে এই সমুদ্র সৈকত। এটা বিশ্বের সব থেকে বড় এবং সংরক্ষিত নিম্নাঞ্চল যা কিনা সারা বছরই জলের নিচে থাকে। লাল রঙের সামুদ্রিক ঘাস এবং আগাছায় সম্পূর্ণ সৈকত আবৃত হয়ে আছে। কিছু দূর্লভ ঘাস এবং প্রাণী এখানে পাওয়া যায় যা বিশ্বের আর কোথাও দেখা মিলে না। এখানকার ঘাসগুলো লাল হওয়ার অন্যতম কারণ হল এই জায়গার অত্যধিক লবনাক্ততা এবং মাটির মধ্যে ক্ষারের পরিমাণের ব্যাপকতা। শতাধিক বর্গ কিলোমিটার এলাকা জুড়ে আছে এই লাল রঙের আগাছা বা ঘাস যা কিনা এই সমুদ্র সৈকতকে দিয়েছে এক অপরূপ সৈন্দর্য।

চারদিকের এলাকা
--------------

এটি এশিয়ার সবচেয়ে বড় লাল জলাশয় এই কারণেই এটি চীনদেশের অন্যতম পর্যটন স্পটে পরিণত হয়েছে। এখানে সেপ্টেম্বর মাসে সর্বাধিক পর্যটক আসে কারণ এ সময় সব থেকে বেশি এলাকা জুড়ে থাকে এই লাল রঙে রাঙানো ঘাস। এখানে উল্লেখযোগ্য কিছু পাখি পাওয়া যায়। যেমন, লাল মুকুট বক এবং সাউন্ডারস গাল নামের দুটি পাখির আবাসস্থল।

তথ্যসূত্র
---------

1. ↑  "盘锦市"।
2. ↑  "碱蓬草"।
**মেচীনগর** (নেপালি: मेचीनगर) নেপালের ১ নং প্রদেশের ঝাপা জেলার একটি পৌরসভা ও নেপালের পূর্ব সীমান্তে ভারতের প্রধান প্রবেশ পথ। নেপালের কাস্টম অফিস কাকরভিটাতে অবস্থিত, যা পৌরসভার অংশ। শহরটি রাজধানী কাঠমান্ডু থেকে প্রায় ৪৭৫ কিলোমিটার দক্ষিণ পূর্বে এবং প্রাদেশিক রাজধানী বিরাটনগর থেকে ১১৫ কিমি পূর্বে অবস্থিত।

কাকরভিটা ও ধুলাবাড়ি গ্রাম উন্নয়ন কমিটির সমন্বয়ে মেচীনগর পৌরসভা গঠন করা হয়েছিল। ২০১৭ সালে পৌরসভাকে এর নিকটবর্তী বাহুনডাঙ্গি, দুহাগড়ি, জায়মিরগড়ি ও ধাইগঞ্জ গ্রাম উন্নয়ন কমিটি পর্যন্ত সম্প্রসারণ করা হয়। ২০১১ সালের পরিসংখ্যান অনুযায়ী এর জনসংখ্যা ১১১,৭৩৭ জন এবং এর আয়তন ১৯২.৫২ বর্গকিলোমিটার। মেচীনগর দেশের সর্বোচ্চ জনসংখ্যার পৌরসভাগুলোর মধ্যে একটি।

ভূগোল
-----

মেচীনগর নেপালের সবচেয়ে পূর্ব অংশে অবস্থিত। এটি ঝাপা জেলার সবচেয়ে বড় পৌরসভা। এর পশ্চিমে অঞ্জুনধারা ও বিরোতামোদ পৌরসভা, উত্তরে বুদ্ধ শান্তি গাওপালিকা ও ইলম জেলা, দক্ষিণে ভারতের পশ্চিমবঙ্গ ও পূর্বে মেচী নদী, যা শহর ও নেপালকে ভারত থেকে বিভক্ত করেছে।

তথ্যসূত্র
---------

1. ↑  "नेपालको राष्ट्रिय जनगणना २०६८ (गाविस तह)" (পিডিএফ)। জাতীয় পরিকল্পনা কমিশন। নেপাল সরকার। ২৬ অক্টোবর ২০১৪ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন

প্রবেশদ্বার: নেপাল
একটি চেইন আসলে একটি জটিল এবং গতিশীল সরবরাহ এবং চাহিদা নেটওয়ার্ক। 
ব্যবসা এবং অর্থসংস্থানে, **সরবরাহ শৃঙ্খলা** সরবরাহকারী থেকে গ্রাহকের কাছে পণ্য বা পরিষেবা সরানোর সাথে জড়িত সংস্থাগুলি, লোকজন, ক্রিয়াকলাপ, তথ্য এবং সংস্থানগুলির একটি পদ্ধতি। সরবরাহ শৃঙ্খলার ক্রিয়াকলাপগুলি প্রাকৃতিক সম্পদ, কাঁচামাল এবং উপাদানগুলিকে একটি সম্পূর্ণ পণ্য হিসাবে রূপান্তর করে যা শেষ গ্রাহকের কাছে সরবরাহ করা হয়। পরিশীলিত সাপ্লাই চেইন ব্যবস্থায় ব্যবহৃত পণ্যগুলি যে কোন স্থানে সরবরাহের শৃঙ্খলায় পুনরায় প্রবেশ করতে পারে, যেখানে অবশিষ্ট মূল্য পুনর্ব্যবহারযোগ্য। সরবরাহ শৃঙ্খলা মান শৃঙ্খলাকে যুক্ত করে।

সংক্ষিপ্ত বিবরণ
---------------

প্রাকৃতিক সম্পদের পরিবেশগত, জৈবিক এবং রাজনৈতিক নিয়ন্ত্রণের সাথে সাথে একটি সাধারণ সরবরাহ শৃঙ্খলা শুরু হয়, এরপরে কাঁচামালগুলির মানব নিষ্কাশন হয় এবং ক্রমহ্রাসমান আকার ও ক্রমবর্ধমান দূরবর্তী ভৌগোলিক অবস্থানগুলির সংরক্ষণ সুবিধাগুলির কয়েকটি স্তরের দিকে এগিয়ে যাওয়ার আগে বেশ কয়েকটি উৎপাদন সংযোগ (যেমন, উপাদান নির্মাণ, সমাবেশ এবং যুক্ত করা) অন্তর্ভুক্ত থাকে, এবং অবশেষে গ্রাহকের কাছে পৌঁছে।

তথ্যসূত্র
---------

1. ↑  cf. Wieland, Andreas; Wallenburg, Carl Marcus (২০১১)। *Supply-Chain-Management in stürmischen Zeiten* (জার্মান ভাষায়)। Universitätsverlag der TU। আইএসবিএন 978-3-7983-2304-9।
2. ↑  Kozlenkova, Irina (২০১৫)। "The Role of Marketing Channels in Supply Chain Management": 586–609। ডিওআই:10.1016/j.jretai.2015.03.003। সংগ্রহের তারিখ ২৮ সেপ্টেম্বর ২০১৬।
3. ↑  Nagurney, Anna (২০০৬)। *Supply Chain Network Economics: Dynamics of Prices, Flows, and Profits*। Edward Elgar। আইএসবিএন 978-1-84542-916-4।

বহিঃসংযোগ
---------

* সাপ্লাই চেইন এবং লজিস্টিক শর্তাদি এবং শব্দকোষ
* ইনবাউন্ড লজিস্টিক দ্বারা লজিস্টিক গ্লসারি
**মেজকর্তা** বাংলা সাহিত্যের একটি কাল্পনিক চরিত্র। এই চরিত্রটি সৃষ্টি করেন খ্যাতনামা সাহিত্যিক প্রেমেন্দ্র মিত্র। মেজকর্তার প্রথম কাহিনী *তেনা-রা* প্রকাশিত হয় আনন্দমেলা পত্রিকার ১৩৮৩ বঙ্গাব্দের বৈশাখ সংখ্যায়। মেজকর্তার গল্পগুলি অলৌকিক, রহস্য আর হাস্যরসের এক সুচারু মিশেল।

চরিত্রচিত্রণ
------------

মামাবাবু, ঘনাদা, পরাশর বর্মা - এই কালজয়ী চরিত্র তিনটি সৃষ্টি করার পরেও প্রায় সত্তরোর্ধ প্রেমেন্দ্র মিত্র তৈরি করলেন আরও এক ব্যতিক্রমী চরিত্র মেজকর্তা। কলকাতার ৪৫ নং বাসের সিটে পড়ে থাকা বেওয়ারিশ লাল শালুর পুঁটলিতে মেজকর্তার খেরোর খাতাটি খুঁজে পান লেখক। সেখান থেকে মেজকর্তা সিপাহী বিদ্রোহের সময়ের মানুষ ( মেজকর্তার খেরোখাতা গল্পে লেখক অনুমান করেন), এমনকি তার নামটিও জানা যায়না। গল্পগুলি থেকে জানা যায়, মেজকর্তা মোটামুটি বেশ সচ্ছল এক পরিবারের ছেলে, যা ওঁর কথাবার্তায় পরিষ্কার। তাই খাওয়া পরার যখন চিন্তা নেই তখন উনি মজে থাকেন তার এক অদ্ভুত বিটকেলে শখ নিয়ে – ভূত শিকার করার শখ। চর মারফত উনি খবর পান কখন কোথায় কোন হানাবাড়ি আছে যেখানে ভূত থাকতে পারে। বটকেষ্ট, নসুরাম দাস, কখনোবা মুকুন্দরাম (ইনি নিজেই প্রেতাত্মা) তাকে নিত্যনতুন ভূতের খবর জোগাড় করে এনে দেয়। তারপর তিনি নিজে গিয়ে উঠেন সেইসব ভূতুড়ে বাড়িতে। করেন রাত্রিবাস। আর হানাবাড়ি মানেই যে সবসময় এঁদো পাড়াগাঁ নয়, কলকাতার ইট-কাঠ-পাথরের বাড়িতেও, এমনকি এক গল্পে একটি লাইব্রেরিতেও তিনরাত কাটিয়েছেন মেজকর্তা। তবে তিনি ভূত দেখে কখনোই ভয় পাননি। এরকমও হয়েছে, তিনি মানুষ জানতে পেরে এক ভূত তোতলাতে তোতলাতে তল্লাট ছাড়া হয়েছিল।

প্রকাশনার ইতিহাস
----------------

মেজকর্তার প্রথম আখ্যান *তেনা-রা* প্রকাশিত হয় আনন্দমেলা পত্রিকার ১৩৮৩ বঙ্গাব্দের বৈশাখ সংখ্যায়। এরপর মেজকর্তার অন্যান্য কাহিনীগুলি আনন্দমেলা, কিশোর ভারতী, পক্ষিরাজ ও সবজান্তা মজারু শিশু-কিশোর পত্রিকাগুলিতে বিভিন্ন সময়ে প্রকাশিত হয়।

*‘ভূত শিকারী মেজকর্তা’* (নাথ ব্রাদার্স, বৈশাখ ১৩৮৭) গ্রন্থে সংকলিত হয় ছয়টি মেজকর্তা-কাহিনী। এরপরে *‘মেজকর্তার ভৌতিক গল্প’* [পরে পরিবর্তিত নাম *‘ভূত যদি বোকা হয়’*] (শৈব্যা প্রকাশন বিভাগ, ১৯৮৬)-তে ছিল মেজকর্তা সিরিজের নয়টি গল্প।সর্বশেষ প্রকাশিত ‘ভূত-শিকারি মেজকর্তা এবং...’ (দে’জ পাবলিশিং, ২০০৯) বইতেও মেজকর্তার নয়টি গল্পই ছিল। তবে *ভূত যদি ভীতু হয়* এবং *ভূতেদের বিশ্বাস নেই* শীর্ষক গল্পদুটি এ যাবৎ অগ্রন্থিতই থেকে গিয়েছে।

কাহিনীসমূহ
----------

* তেনা-রা - আনন্দমেলা, বৈশাখ,১৩৮৩
* মেজকর্তার খেরোখাতা - আনন্দমেলা পূজাবার্ষিকী, ১৩৮৩
* মাথায় চন্দ্রবিন্দু - শারদীয়া কিশোর ভারতী, ১৩৮৩
* ভূত-শিকারী মেজকর্তা - আনন্দমেলা পূজাবার্ষিকী, ১৩৮৪
* ভূতেরা বড় মিথ্যুক - আনন্দমেলা, আশ্বিন, ১৩৮৫
* ভূত যদি ভুলো হয় - শারদীয়া কিশোর ভারতী, ১৩৮৫
* ভূত যদি ভক্ত হয় - আনন্দমেলা পূজাবার্ষিকী, ১৩৮৭
* ভূত যদি ভীতু হয় - শারদীয়া কিশোর ভারতী, ১৩৮৭
* ভূত যদি রসিক হয় - সবজান্তা মজারু, জানুয়ারি, ১৯৮৩
* ভূতেদের বিশ্বাস নেই - পক্ষিরাজ, এপ্রিল – মে, ১৯৮৩
* ভূত যদি বোকা হয় - শারদীয় পক্ষিরাজ, ১৩৯১

তথ্যসূত্র
---------

1. ↑  একপর্ণিকা: অমর চরিত্রকথা: প্রেমেন্দ্রর তিন সেপাই - সৌরভ চক্রবর্তী
2. ↑  Blogus : Premendra Mitra's Mejokarta : Headpieces
***চ্যাসটার্নবার্গিয়া***একটি সাঁজোয়া ডাইনোসর, প্রয়াত ক্রেটাসিয়াস সময়ের থেকে নদসুর পরিবারের অংশ।

বিবরণ
-----

### আকার এবং সাধারণ আকার

Restoration of *C. rugosidens*
*চ্যাসটার্নবার্গিয়া* ভারী বিস্তৃত ও ট্যাংকের-মতো ছিল। অনুমান করা হয়েছে যে তার দৈর্ঘ্য প্রায় 6.6 মিটার (22 ফুট)। 2010 সালে, গ্রেগরি এস পল এর মতে ছয় মিটার হতে হবে এবং তিন টন ওজন হলেই *চাসেস্তের্ন্বের্গিয়া* বিবেচিত হবে।

*চ্যাসটার্নবার্গিয়ার* ছিল ছোট ডিম্বাকৃতি আলিবেষ্টিত অস্থিময় প্লেটর মতো পিঠ ও মাথা, এবং তার পাশ বরাবর অনেক ধারালো শীষ। চারটি বৃহত্তম শীষ অভিক্ষিপ্ত ভাবে প্রতিটি পাশ দিয়ে কাঁধ থেকে বেরিয়ে থাকে, যা দ্বিতীয় ভুক্ষয় দ্বারা বিভক্ত করা হয়েছে। তিনটি হাফরিং বড় প্লেট দ্বারা তার ঘাড় ও কাঁধ সুরক্ষিত হয়।

### বৈশিষ্ট্য

1990 সালে, কেনেথ কার্পেন্টার একটি সম্পূর্ণভাবে এই গত্রের জন্য কিছু রোগনির্ণয়কারী বৈশিষ্ট্যগুলো স্থাপন করে, প্রধানত তার নিকট আত্মীয় *পানপ্লসুরুস* এর সঙ্গে তুলনা করে। উপরের দৃশ্যে, চঞ্চুর আরো সমান্তরাল দিক আছে। মাথার বর্মৈ একটি মসৃণ পৃষ্ঠ আছে। তালু, ভমের নিন্ম মুখি হয়। স্নায়ুর খিলান ও স্নায়ুর কাঁটা *পানপ্লসুরুস* তুলনায় খাটো হয়। ত্রিকাস্থি উপযুক্ত তিনটি ত্রিকাস্থিসংক্রান্ত কশেরুকা নিয়ে গঠিত। কাঁধ ঘের ঠিক, পিঠের ডানা এবং 
করাকইড অপরের সঙ্গে সংযুক্ত নেই।

প্রত্নবাস্তুবিদ্যা
------------------

*চ্যাসটার্নবার্গিয়া* প্রায় ৭৬.৫-৭৫ মিলিয়ন বছর আগে ডাইনোসরের পার্ক সংকলন এর উপরের অংশে অস্তিত্ব ছিল। যেমন হাদ্রসুরিদ্স গ্র্য়্পসুরুস, কর্য়্থসুরুস এবং পারাসুরলোফাস, চেরেটপ্সাইডস সেন্ত্রসুরাস এবং 
চাস্মসুরাস এবং আঙ্কিয়েলাসুরাস আল্লাসুরাস এবং দ্যপ্লসুরাস, অনেক অন্যান্য দৈত্যরাও পাশাপাশি বসবাস করতো। এই ডাইনোসর চোয়ালের অ্যানাটমি এবং বলবিজ্ঞান গবেষণায় দেখা যায় তারা সম্ভবত সব ধরনের একটি জনাকীর্ণ ইকো-স্থান খাদ্যের জন্য সরাসরি প্রতিযোগিতার এড়ানোর জন্য কিছুটা ভিন্ন পরিবেশগত কুলুঙ্গি দ্বারা দখল করে। গঠন হিসেবে *চ্যাসটার্নবার্গিয়া*, কই স্তরের গর্গসুরুস লিব্রাতুস এবংদাস্প্লেতসুরুস এবং আরো নামহীন প্রজাতি থেকে এ শুধুমাত্র বড় শিকারী হিসাবে পরিচিত।</ref> The only large predators known from the same levels of the formation as *Chassternbergia* are the tyrannosaurids *Gorgosaurus libratus* and an unnamed species of *Daspletosaurus*.

তথ্যসূত্র
---------

1. ↑  Paul, G.S. 2010, *The Princeton Field Guide to Dinosaurs*, Princeton University Press p. 238
2. ↑
3. ↑  Carpenter, K. 1990. "Ankylosaur systematics: example using Panoplosaurus and Edmontonia (Ankylosauria: Nodosauridae)", In: Carpenter, K. & Currie, P.J. (eds) Dinosaur Systematics: Approaches and Perspectives, Cambridge University Press, Cambridge, pp. 281-298
4. 1 2  Arbour, V. M.; Burns, M. E.; Sissons, R. L. (২০০৯)। "A redescription of the ankylosaurid dinosaur *Dyoplosaurus acutosquameus* Parks, 1924 (Ornithischia: Ankylosauria) and a revision of the genus"। *Journal of Vertebrate Paleontology*। **29** (4): 1117–1135। ডিওআই:10.1671/039.029.0405।
5. ↑  Mallon, J. C. Evans, D. C. Ryan, M. J. & Anderson, J. S. (2012). Megaherbivorous dinosaur turnover in the Dinosaur Park Formation (upper Campanian) of Alberta, Canada. Palaeogeography, Palaeoclimatology, Palaeoecology.
স্কোয়াড্রন লিডার **সরফরাজ আহমেদ রফিক** (১৮ জুলাই ১৯৩৫ – ৬ সেপ্টেম্বর ১৯৬৫) ছিলেন পাকিস্তান বিমান বাহিনীর যুদ্ধবিমান চালক। ১৯৬৫ সালের ভারত-পাকিস্তান যুদ্ধকালীন দুটি বায়ুযুদ্ধে তিনি বীরত্ব ও সাহসীকতার জন্য পরিচিত। স্বীকৃতিস্বরূপ তাকে হিলাল-ই-জুরাত এবং সিতারা-ই-জুরাত খেতাবে ভূষিত করা হয়।

প্রাথমিক জীবন
-------------

সরফরাজ আহমেদ রফিক ১৯৩৫ সালের ১৮ জুলাই তৎকালীন পূর্ব পাকিস্তানের (বর্তমানে বাংলাদেশ) রাজশাহীতে জন্মগ্রহণ করেন। তার পরিবারে তিনজন ভাই এবং একজন বোন ছিল। লাহোরের সেন্ট অ্যান্থনি উচ্চ বিদ্যালয়ে তার শিক্ষা জীবন শুরু হয় এবং ১৯৪৮ সালে তিনি মুলতান সরকারি উচ্চ বিদ্যালয় হতে ম্যাট্রিক পাশ করেন। তার পিতা চাকরিগত কারণে করাচিতে বদলি হলে তিনি করাচির ডিজে সিং বিজ্ঞান কলেজে ভর্তি হন। বড় ভাই ইজাজ রফিকের দ্বারা অনুপ্রাণিত হয়ে পরবর্তীতে তিনি পাকিস্তান বিমান বাহিনীর আরপিএএফ ১৩ গিডি(পি) কোর্সে যোগদান করেন, এবং ১৯৫৩ সালে রাইসালপুরে অবস্থিত আরপিএএফ কলেজ হতে স্নাতক সম্পন্ন করেন। সেখানে তিনি সেরা পাইলটের ট্রফি জয় করেন।

স্নাতক সম্পন্ন হবার পরে হকার সি ফিউরি বিমান চালনার জন্য তাকে মিরানশাহতে প্রেরণ করা হয়। পরবর্তীতে তিনি যুক্তরাষ্ট্রে উন্নত উড্ডয়ন কোর্সে এবং যুদ্ধাস্ত্র প্রশিক্ষণ কোর্সের জন্য নির্বাচিত হন। ১৯৬০ সালে পাকিস্তান বিমান বাহিনীর ফাইটার লিডারস স্কুল হতে প্রশিক্ষণ লাভের পরে হকার হান্টার বিমানের বিকল্প পাইলট হিসেবে আরএএফের ১৯ নং স্কোয়াড্রনে যোগদান করেন তিনি।

১৯৬২ সালে যুক্তরাজ্য হতে প্রত্যাবর্তনের পর তাকে ১৪নং স্কোয়াড্রনের ওসি হিসেবে ঢাকায় নিযুক্ত করা হয়। একবছর পরে তাকে ৫নং স্কোয়াড্রনের ওসি হিসেবে বদলি করা হয় এবং ১৯৬৫ সালের ভারত-পাকিস্তান যুদ্ধের সময় তিনি সেই স্কোয়াড্রনের কমান্ডার ছিলেন।

১৯৬৫ সালের ভারত-পাকিস্তান যুদ্ধ
-------------------------------

মূল নিবন্ধ: ১৯৬৫ সালের ভারত-পাকিস্তান যুদ্ধ
১৯৬৫ সালে ১ সেপ্টেম্বর পাকিস্তান সেনাবাহিনীর ১২তম ডিভিশন ভারতের আখনুরে হামলা করে। এই দিন সন্ধ্যায় পাকিস্তান সেনাবাহিনীর গতিরোধ করার লক্ষ্যে ভারতীয় বিমানবাহিনী চাম্ব সেক্টরে হামলা শুরু করে। ভারতীয় বিমানবাহিনীর ৪৫নং স্কোয়াড্রনের ডি হ্যাভিল্যান্ড ভ্যাম্পায়ার বিমানগুলো তিনটি স্ট্রাইক ফরমেশনে হামলা চালায়। সেসময় রফিক এবং ফ্লাইট ল্যাফটেন্যান্ট ইমতিয়াজ ভাট্টি চাম্ব সেক্টরের ২০,০০০ ফিটের কাছাকাছি আকাশ পর্যবেক্ষণ করছিলেন। তাদেরকে আক্রমণকারী যুদ্ধবিমানগুলোকে প্রতিহত করার নির্দেশ দেয়া হয়। সেদিন তারা দুজন মোট চারটি আক্রমণকারী শত্রু বিমানকে ভূপাতিত করেন (এর মধ্যে তিনটি বিমান ছিল একই ফরমেশনের), তার মধ্যে রফিক নিজে দুটি শত্রু বিমান ভূপাতিত করেন। এই অভিযানের জন্য তাকে সিতারা-ই-জুরাত খেতাবে ভূষিত করা হয়।

সম্মাননা ও উত্তরাধিকার
----------------------

পাকিস্তানের তৃতীয় বৃহত্তম রফিক বিমানঘাঁটির (শরকত সেনানিবাস) নামকরণ সরফরাজ আহমেদ রফিকের নামে করা হয়েছে। তার সম্মানে লাহোর সেনানিবাসের অন্যতম বৃহত্তম একটি রাস্তার নাম সরফরাজ রফিক সড়ক রাখা হয়েছে। করাচির রফিক শহীদ সড়কটিও তার নামে নামকরণ করা হয়েছে। পেশোয়ারের বায়ুসেনা সদরদপ্তর এবং পিএএফ স্কুল ও ডিগ্রি কলেজ রফিক সড়কের পাশে অবস্থিত।

তথ্যসূত্র
---------

1. ↑  "Sqn Ldr Sarfaraz Ahmed Riafiqui(Hilal-E-Jurat)- A Man of Character in Peace, A Man of Courage in War"। Defence Journal, May 98। ৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৮।
2. ↑  "Archived copy"। ৬ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৩।

1. Boy ... We-ll Sort Them Out, from Defense Journal
*রুমালে* অঙ্কিত কৃষ্ণকে পূজা রত *গোপী*দের দৃশ্য। ১৮ শতকের শেষ থেকে ১৯ শতকের প্রথম দিকে, চম্বা জেলা, হিমাচল প্রদেশ, ভারত। আনুষ্ঠানিক/আচার গৃহসজ্জা, সুতির উপর সিল্ক এমব্রয়ডারি। লস এঞ্জেলেস কাউন্টি মিউজিয়াম অফ আর্ট টেক্সটাইল সংগ্রহ
**রুমাল (ধর্মীয় বস্ত্র)** (পাঞ্জাবি: ਰੁਮਾਲ) হল একটি রুমাল বা ব্যান্ডানার অনুরূপ কাপড়ের টুকরো। যে সব শিখ পুরুষ চুল কেটে ফেলেছেন, তাঁরা এবং অন্যান্য অতিথিরা যখন গুরুদ্বারে প্রবেশ করেন, তখন তাঁরা এটি দিয়ে মাথা ঢাকেন। মাথা ঢেকে রাখা শিখ ধর্মে সম্মানজনক এবং যদি কোন মানুষ পাগড়ি না পরেন, তাহলে গুরুদ্বারে প্রবেশের আগে তাঁকে অবশ্যই রুমাল দিয়ে মাথা ঢাকতে হবে। যে সব শিখ ছেলেরা তাদের চুল কাটেনা, তারা তাদের লম্বা চুল চুড়ো করে বেঁধে তা এই রুমাল দিয়ে ঢেকে রাখে। যে সব শিখ পুরুষরা অ্যাথলেটিক কার্যকলাপে জড়িত থাকেন তাঁরা অনুশীলন এবং প্রতিযোগিতার সময় এই রুমাল পরিধান করেন।

এই কাপড়কে "হলুদ স্কার্ফ" হিসাবে বর্ণনা করা হয়; "হলুদ", এই ক্ষেত্রে, উজ্জ্বল হলুদের পরিবর্তে একটি প্রাকৃতিক ক্রিম বা খাকি রঙ বোঝানো হয়।

বেশিরভাগ গুরুদ্বারে, প্রায়শই আরও অতিথিদের স্বাগত জানানোর জন্য দরজার বাইরে ঝুড়িতে রুমাল রাখা থাকে। যদি গুরুদ্বার থেকে কোন রুমাল পাওয়া না যায়, তাহলে যে কোন একটি পরিষ্কার এবং সাধারণ রুমাল এই উদ্দেশ্যে ব্যবহার করার জন্য সবচেয়ে উপযুক্ত কাপড়।

শিখ ধর্মের বাইরে রুমাল
----------------------

শিখ ধর্মের প্রেক্ষাপটের বাইরে, উর্দু, হিন্দি, নেপালি এবং বাংলা ভাষায় রুমাল শব্দ দিয়ে বোঝানো হয় হাত মুখ মোছার জন্য ব্যবহার করা কাপড়ের টুকরো। শিখ ধর্মের সাথে এর কোন যোগসূত্র নেই।

রুমাল অস্ত্র
------------

ভারতে ঠগিরা লুঠের উদ্দেশ্যে শ্বাসরোধ করার জন্য রুমাল ব্যবহার করত। রুমালের এক প্রান্তে একটি মুদ্রা গিঁট দিয়ে বাঁধা হত, তারপর সেটি দুলিয়ে শিকারের দিকে ছুঁড়ে দেওয়া হত। সেটি শিকারের গলায় জড়িয়ে যেত। এরপর তাকে শ্বাসরোধ করে হত্যা করা হত।

১৯৭০ এর দশকের টেলিভিশন সিরিজ *ড্যাড'স আর্মি*র "উই নো আওয়ার ওনিয়নস" পর্বে, কর্পোরাল জোন্স এমন একটি রুমাল দিয়ে ক্যাপ্টেন রামসেকে শ্বাসরোধ করার চেষ্টা করেছিল।

তথ্যসূত্র
---------

1. ↑  "Rumāl"। ২ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২২।
2. ↑  Richard James Popplewell (১৯৯৫)। *Intelligence and imperial defence: British intelligence and the defence of the Indian Empire, 1904-1924*। Frank Cass। পৃষ্ঠা 11। আইএসবিএন 978-0-7146-4580-3। সংগ্রহের তারিখ ১৬ এপ্রিল ২০১১।
3. ↑  Lois H. Gresh; Robert Weinberg (৪ এপ্রিল ২০০৮)। *Why Did It Have To Be Snakes: From Science to the Supernatural, The Many Mysteries of Indiana Jones*। John Wiley and Sons। পৃষ্ঠা 104–107। আইএসবিএন 978-0-470-22556-1। সংগ্রহের তারিখ ১৬ এপ্রিল ২০১১।